

 REPUBLIKA HRVATSKA

 KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 021-01/18-01/-----

UR.BROJ: 2197/05-05-18-2 PRIJEDLOG

Veliko Trgovišće,

 Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01-vjerodostojno tumačenje, 106/03, 129/05, 109/07, 125/08, 36/09, 150/11, 144/12, 19/13.-proč.tekst, 137/15.-ispr. i 123/17.) i članka 35. Statuta općine Veliko Trgovišće ( „Službeni glasnik KZŽ“ broj: 23/09. i 8/13.) Općinsko vijeće općine Veliko Trgovišće na -------- sjednici održanoj dana -------- 2018. godine donosi

**STATUTARNU ODLUKU**

**O IZMJENAMA I DOPUNAMA STATUTA**

 **OPĆINE VELIKO TRGOVIŠĆE**

Članak 1.

 U svim odredbama Statuta općine Veliko Trgovišće ( „Službeni glasnik KZŽ“ broj: 23/09. i 8/13. – u daljnjem tekstu:Statut Općine) izrazi koji imaju rodno značenje odnose se jednako na muški i ženski rod.

Članak 2.

 U članku 22. stavku 4. riječi “Općinsko vijeće dostavit će“ zamjenjuju se riječima „predsjednik Općinskog vijeća dužan je dostaviti“ , a brojka „8“ zamjenjuje se brojkom „30“.

Članak 3.

 U članku 23. stavci 2. i 3. mijenjaju se i glase:

 „Raspisivanje referenduma za opoziv može predložiti:

– 20% ukupnog broja birača s područja Općine,

– 2/3 članova Općinskog vijeća.

 Ako je raspisivanje referenduma za opoziv predložilo 20% ukupnog broja birača s područja Općine, Općinsko vijeće raspisat će referendum za opoziv općinskog načelnika i njegovog zamjenika koji je izabran zajedno s njima u skladu s člankom 22. stavkom 4. ovoga Statuta, u dijelu koji se odnosi na utvrđivanje je li prijedlog podnesen od potrebnog broja birača s područja Općine.“

Iza stavka 3. dodaje se novi stavak 4. koji glasi:

„Ako je raspisivanje referenduma za opoziv predložilo 2/3 članova Općinskog vijeća, odluku o raspisivanju referenduma za opoziv općinskog načelnika i njegovog zamjenika koji je izabran zajedno s njima Općinsko vijeće donosi dvotrećinskom većinom glasova svih članova Vijeća.“

Dosadašnji stavci 4. i 5. postaju stavci 5. i 6.

U dosadašnjem stavku 5. koji postaje stavak 6. brojka „12“ zamjenjuje se brojkom „6“.

Članak 4.

 U članku 39. stavku 1. riječi „četiri godine“ zamjenjuju se riječima: »do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama Zakona.“

 Iza stavka 3. dodaje se novi stavak 4. koji glasi:

 »Vijećnici imaju pravo na opravdani neplaćeni izostanak s posla radi sudjelovanja u radu predstavničkog tijela i njegovih radnih tijela.«

 Dosadašnji stavak 4. postaje stavak 5.

Članak 5.

 U članku 49.stavku 3. alineji petoj u prvoj rečenici riječi: »raspolaganju ostalom« zamjenjuju se riječima: »drugom raspolaganju«, a u trećoj rečenici iza riječi: »te« dodaje se riječ: »drugom«, a riječ: »ostalom« briše se.

 U stavku 3. alineji dvadesetdevetoj iza riječi „o istome“ tekst „u roku od osam dana dostavlja predsjedniku Općinskog vijeća i objavljuje u službenom glasilu“ zamjenjuje se tekstom „dužan je objaviti u prvom broju službenoga glasila koji slijedi nakon donošenja te odluke,“

U stavku 4. riječi „ a po potrebi i zamjenik“ zamjenjuju se riječima “ te njegov zamjenik“.

Članak 6.

 U članku 50. riječi „i nadzire“ brišu se.

Članak 7.

 U članku 66. stavku 1. riječi „organizacije i udruženja građana“ zamjenjuju se riječima „članovi Općinskog vijeća,“.

Članak 8.

 U članku 73. stavku 2. riječi „četiri godine“ zamjenjuju se riječima „do dana stupanja na snagu odluke Općinskog vijeća o raspisivanju sljedećih redovnih izbora koji se održavaju svake četvrte godine sukladno posebnoj odluci kojom se uređuju izbori za članove Vijeća mjesnog odbora.“

Članak 9.

 U članku 82.stavku 2. iza riječi „ načelnik“ briše se točka i dodaje se tekst:

 „te na njegov prijedlog Općinsko vijeće može raspustiti vijeće mjesnog odbora, ako ono učestalo krši odredbe ovog Statuta, pravila mjesnog odbora i ne izvršava povjerene mu poslove.“

 Stavak 3. briše se.

Članak 10.

 U članku 84. stavku 1. riječ „domaćina“ zamjenjuje se riječju „gospodara“.

Članak 11.

 U članku 85. stavku 1. alineji šestoj riječi „ zajedničkim porezima sa Krapinsko zagorskom županijom i Republikom Hrvatskom“ zamjenjuju se riječima „ zajedničkom porezu“.

U alineji sedmoj riječi „ i dotacije“ brišu se.

Članak 12.

 U članku 94. riječi „obavlja nadzor nad zakonitošću“ zamjenjuju se riječima „ nadzire zakonitost“.

Članak 13.

 U članku 99. stavku 2. riječi „danom objave“ zamjenjuju se riječima „ prvog dana od dana objave“.

Članak 14.

 Ova Statutarna odluka stupa na snagu osmog dana od dana objave, a objavit će se u Službenom glasniku Krapinsko zagorska županije.

 PREDSJEDNIK

 OPĆINSKOG VIJEĆA

 Zlatko Žeinski,dipl.oec.